# Cyclamen coum

Cyclamen coum és una espècie de planta bulbosa de la família de les Primulàcies.

## Descripció

És més petita i rabassuda que les altres espècies del gènere. El tubercle produeix arrels només des del centre de la part inferior. Les seves fulles són planes i gairebé rodones o una mica arronyonades amb la vora del limbe llis o suaument dentat. Els pètals són de color magenta, rosa o blanc, amb una taca fosca a la base i altres blanques o rosats per sota. Floreixen d'hivern fins a la primavera (desembre-abril), i suporta molt bé les baixes temperatures.

## Distribució i hàbitat

És present a les muntanyes i les zones costaneres que voregen el sud i l'est del mar Negre, des de Bulgària a l'oest fins a Geòrgia i Crimea, i la República Autònoma d'Ucraïna a l'est. També creix a les muntanyes de l'Elburz, a l'Iran. S'estén igualment al sud de Turquia, des del Hatay al sud, fins al Mediterrani oriental a través de Síria i el Líban i Israel.
Creix a llocs ombrívols de boscos de coníferes i d'arbres de fulla ampla i en matollars, ocasionalment entre arrels d'arbres i roques.

## Cultiu

L'espècie pot resistir temperatures extremadament baixes, fins -28 °C durant llargs períodes. Pot créixer en ambients oberts o a l'ombra, però creix millor a climes càlids i d'ombra. No obstant això, pot prosperar en tests, amb un compost ben drenat. La subespècie caucasicum és menys resistent.

## Taxonomia
### Etimologia

* Cyclamen: nom genèric que deriva del grec χυχλάμινος, probablement de χύχλος, cyclos, "cercle", per la forma arrodonida dels tubercles i de les fulles, i després llatinitzat cyclamen, cyclaminis o cyclaminos, en diversos autors de l'antiguitat: Plini el Vell (21, 51) (25, 116), Dioscòrides (II, 153) i altres, amb el mateix sentit.
* coum: epítet geogràfic que fa referència més probablement a Koa (una antiga regió de l'est de Cilicia, ara part d'Armènia i del sud-est de Turquia), que no pas a l'Illa Cos (Cous, -a, -um en llatí, del grec Κώος), on l'espècie no hi creix. Philip Miller no és gens explícit sobre el locus typicus (localitat tipus) de l'espècie, però escriu Coum amb majúscula, el que significa que es refereix a un nom propi de lloc o persona, com era costum en aquella època.

### Subespècies

* Cyclamen coum subsp. caucasicum (K.Koch) O.Schwarz
* Cyclamen coum subsp. elegans (Boiss. & Buhse) Grey-Wilson

### Sinonímia

* Cyclamen apiculatum Jord.
* Cyclamen brevifrons Jord.
* Cyclamen coum f. albissimum R.H.Bailey & al.
* Cyclamen coum subsp. hiemale O. Schwarz
* Cyclamen coum f. pallidum Grey-Wilson
* Cyclamen durostoricum Pantu & Solacolu
* Cyclamen europaeum subsp. orbiculatum (Mill.) O.Schwarz
* Cyclamen hiemale Hildebr.
* Cyclamen hiemale Hilebr.
* Cyclamen hyemale Salisb.
* Cyclamen hyemale Salib.
* Cyclamen kusnetzovii Kotov & Czernova
* Cyclamen orbiculatum Mill.
* Cyclamen vernale K.Koch
* Cyclamen vernum var. hiemale (Hildebr.) O.Schwarz
* Cyclaminus coa Asch.
* Cyclaminus coum (Mill.) Bergmans

## Referències

* ↑ Cyclamen i Myrsinoideae a Angiosperm Phylogeny Website.
* 1 2 3 «en The Cyclamen Society». Arxivat de l'original el 2012-04-10. [Consulta: 11 juny 2014].
* ↑ Cyclamen coum a The Euro+Medit Plantbase
* ↑ F. Gaffiot, Dictionnaire Latin-Français, Hachette, Paris, 1934, p. 460.
* ↑ Paghat the Ratgirl: Large Silverleaf Winter Cyclamen
* ↑ «Cyclamen coum» a The Plant List. Data consulta: 11 de juny de 2014.